Παναγής Α. Βουρλούμης

Ο Παναγής Βουρλούμης (Αθήνα, 30 Απριλίου 1937) ήταν  Έλληνας πρόεδρος του ΟΤΕ από το 2004 μέχρι το 2010.

 Βιογραφία 
Γεννήθηκε στην Αθήνα και είναι γιος του ζωγράφου Ανδρέα Βουρλούμη. Κατάγεται από παλιά πατρινή οικογένεια και είναι εγγονός του σταφιδέμπορου και πολιτικού Παναγή Βουρλούμη καθώς και συγγενής του ιατρού και βουλευτή Χρήστου Κορύλλου. Σπούδασε στο London School of Economics και στο  Ινστιτούτο Ανάπτυξης της Διεθνούς Τραπέζης. Την περίοδο 1966 - 1973 διετέλεσε επικεφαλής του Τμήματος Νοτιοανατολικής Ασίας του Διεθνούς Χρηματοδοτικού Οργανισμού και έξι χρόνια αργότερα τοποθετήθηκε διευθυντής στον Όμιλο της Εμπορικής Τράπεζας, θέση στην οποία παρέμεινε μέχρι το 1981.Βουρλούμης, ο λιτός αστός , από την εφημερίδα Η Καθημερινή Από το 1988 έως το 2000 εργάστηκε στην Alpha Bank ως πρόεδρος και διευθύνων σύμβουλος της Alpha Finance, της Alpha Αμοιβαίων και της Alpha Bank Romania και εντεταλμένος σύμβουλος της τράπεζας Alpha. Από το 2000 έως το 2004 διετέλεσε πρόεδρος της Frigoglass και της Aegean Baltic Bank.

Το 2004 ανέλαβε την θέση του προέδρου και διευθύνοντος συμβούλου του ΟΤΕ.Τοποθέτηση Βουρλούμη στο ΟΤΕ, από την εφημερίδα Η Καθημερινή Στις 24 Ιουνίου 2010 επανεξελέγη στην προεδρία του δ.σ. του ΟΤΕ.Επανεκλογή Βουρλούμη, από την εφημερίδα "Το Βήμα" Τον Ιούνιο του 2010 με βουλευμα του Συμβουλίου Πλημμελειοδικών ο Βουρλούμης, μαζί με τον τέως Διευθυντή Τεχνικών Υπηρεσιών του ΟΤΕ Γιώργο Ιωαννίδη, παραπέμφθηκαν στο Τριμελές Εφετείο Κακουργημάτων με την κατηγορία της απιστίας και της άμεσης συνέργειας σε αυτήν που αφορούσε υπερτιμολογημένες συμβάσεις τις οποίες είχε υπογράψει ο Οργανισμός το διάστημα 2003 - 2007 με εταιρίες Intracom, Siemens και ANKO .Παραπομπή σε δίκη , από την εφημερίδα "Πρώτο Θέμα" Ο ΟΤΕ τότε είχε κάνει λόγο για έωλη κατηγορία και είχε ταχθεί υπέρ των στελεχών τουΑθωώθηκαν οι κκ. Βουρλούμης και Ιωαννίδης για τις συμβάσεις του ΟΤΕ, από την εφημερίδα "Το Κέρδος, 28/09/2011". Τον ίδιο μήνα κλήθηκε να καταθέσει και ως μάρτυρας στην εξεταστική επιτροπή της Βουλής για την υπόθεση Siemens.Εξεταστική Siemens, από την ιστοσελίδα Tvxs.gr

Τον Σεπτέμβριο του 2011 με το υπ’ αριθμόν 2902/11 βούλευμά του το Συμβούλιο Εφετών Αθηνών, έκανε δεκτές τις εφέσεις των Βουρλούμη και Ιωαννίδη και τους απήλλαξε από τις κατηγορίες, κρίνοντας ότι δεν ζημίωσαν τον ΟΤΕ .Απαλλάχτηκαν για bonus σε Intracom και Siemens, από την εφημερίδα "Η Ελευθεροτυπία"

Τον Ιούλιο του 2008 ασκήθηκε εναντίον του Βουρλούμη ποινική δίωξη σε βαθμό κακουργήματος για απιστία στην υπηρεσία από την εισαγγελέα Εφετών Ευσταθία Σπυροπούλου, για την υπόθεση της εξαγοράς  της αλυσίδας καταστημάτων «ΓΕΡΜΑΝΟΣ» από τον ΟΤΕ, η οποία έγινε το 2006. Η υπόθεση έφτασε στην Δικαιοσύνη όταν βουλευτές του ΠΑΣΟΚ κατέθεσαν μηνυτήρια αναφορά καταγγέλλοντας χειραγώγηση μετοχής και διαδικασίες που ζημίωναν το Δημόσιο.Δίωξη σε βαθμό κακουργήματος για απιστία στον διοικητή του ΟΤΕ Παναγή Βουρλούμη

Όμως τον Ιούνιο 2011 με το υπ’ αριθμ. 2134/2011 βούλευμα του Συμβουλίου Πλημμελειοδικών Αθηνών κρίθηκε αμετάκλητα ότι δεν προέκυψαν επαρκείς ενδείξεις ώστε να στηριχθεί δημόσια στο ακροατήριο κατηγορία  εναντίον του Παναγή Βουρλούμη για κακουργηματική απιστία στην  εξαγορά της αλυσίδας καταστημάτων «ΓΕΡΜΑΝΟΣ» και ότι δεν έπρεπε να γίνει κατηγορία εναντίον του για τις αποδιδόμενες πράξεις.  

Έχει διατελέσει μέλος του Δ.Σ. του Συνδέσμου Ελλήνων Βιομηχάνων καθώς και της Εταιρείας Προστασίας Σπαστικών. Το 2009 συμμετείχε στην ετήσια συνάντηση της λέσχης ΜπίλντερμπεργκΛέσχη Μπίλντερμπεργκ , από την εφημερίδα Η Καθημερινή. Έχει συγγράψει το Το ασφαλιστικό με απλά λόγια (2005), Reinventing the Public Sector (Συλλογικό έργο, 2007), Οι ρυθμιστές του ανταγωνισμού (Συλλογικό έργο, 2008) και Γιάννης Τσαρούχης 1910 - 1989 (Συλλογικό έργο, 2009).Βιογραφικό Βουρλούμη, από το Βιβλίονετ     

Κατοικεί στην Κηφισιά. Είναι παντρεμένος και έχει τρία παιδιά.

Πηγές

Κατηγορία:Έλληνες τραπεζίτες